เฮียโรนีมัส บ็อค

เฮียโรนีมัส บ็อค (; ค.ศ. 1498 – 21 กุมภาพันธ์ ค.ศ. 1554) หรือ เจอโรม บ็อคBock, Jerome - Encyclopedia.com (Jerome Bock) หรือ ทรากัส (Tragus) ในภาษาละติน เป็นนักพฤกษศาสตร์และศาสนาจารย์ชาวเยอรมัน เกิดในปี ค.ศ. 1498 เข้าเรียนที่มหาวิทยาลัยไฮเดลแบร์กเมื่ออายุได้ 21 ปี และทำงานเป็นครูที่เมืองชไวบรึคเคน (Zweibrücken) นาน 9 ปี ต่อมาเขารับตำแหน่งแพทย์ประจำพระองค์ของเจ้าชายและผู้ดูแลสวนสมุนไพร ในปี ค.ศ. 1533 บ็อคได้รับตำแหน่งศาสนาจารย์นิกายลูเทอแรนและอาศัยอยู่ใกล้เมืองฮอร์นบัค จนกระทั่งเสียชีวิตในปี ค.ศ. 1554

บ็อคมีผลงานคือหนังสือ Kreutterbuch (ตำราพืช) ซึ่งมีข้อมูลของพืชมากกว่า 700 ชนิด เขาเป็นผู้ริเริ่มการศึกษาความสัมพันธ์ของพืชแต่ละชนิดจากการสังเกตลักษณะต่าง ๆ ของพืชHieronymus Bock (1498-1554) - Trinity College Dublin ทำให้ Kreutterbuch เป็นตำราพืชฉบับแรก ๆ ที่มีการจัดหมวดหมู่ของพืชตามลักษณะเฉพาะHieronymus Bock - NNDB.com

 สิ่งสืบเนื่อง 
บ็อคได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์Early herbals - The German fathers of botany | Rhagor (ร่วมกับฟุคส์และบรูนเฟ็ลส์) ชื่อละตินของเขา (ทรากัส) ถูกนำไปตั้งเป็นชื่อสกุล Tragus และ TragiaBock Hieronymus detto Tragus Geronimo o Gerolamo Caprone

 อ้างอิง 

แหล่งข้อมูลอื่น

 Cincinnati History Library and Archives - Hieronymus Bock 
 Landmarks of Botanical History, ส่วนที่ 2 โดย Edward Lee Greene

หมวดหมู่:นักพฤกษศาสตร์ชาวเยอรมัน
หมวดหมู่:นักบวชในศาสนาคริสต์ชาวเยอรมัน
หมวดหมู่:บุคคลจากรัฐไรน์ลันท์-ฟัลทซ์
หมวดหมู่:ศิษย์เก่าจากมหาวิทยาลัยไฮเดิลแบร์ค